Hati ya kufanya muhtasari: Mkulima Consolata akikagua mavuno yake karibu na Kibiti wilayani Rufiji eneo la pwani Tanzania

Mvua za masika ambazo kwa kawaida huanza kunyesha kati ya Machi na Mei hazikujiri kwa ukubwa na wakati kama ilivyotarajiwa idara ya hali ya hewa Kenya inasema.

Huenda Kenya ikazidi kuathirika na uhaba wa chakula na maji  wakati mvua hiyo inazidi kuchelewa idara hiyo imeeleza siku ya Jumanne.

Kadhalika nchini Tanzania hali hiyo ya kutonyesha mvua kwa wakati muafaka, ina hofiwa kuisababisha nchi kuingia katika kipindi cha ukosefu wa chakula katika kipindi cha miezi sita ijayo, gazeti la Mwananchi limemnukuu Spika wa bunge nchini humo Job Ndugai akisema.

Katika mkutano kuhusu uwepo wa chakula cha kutosha uliowakutanisha wabunge kutoka nchi 10 za Afrika mashariki mjini Arusha, Ndugai ameeleza kwamba hali ya hewa inayoshuhudiwa sasa inayotokana na mabadiliko ya tabia nchi inatia wasiwasi kuhusu namna mataifa yatakavyoweza kuitikia na kukabiliana na changamoto hiyo, linaripoti Mwanachi.

Mvua ndefu hunyesha miezi ya Machi, Aprili na Mei, na nchini Kenya hushuhudiwa sana katika eneo la magharibi, na mkoa wa kati na ni muhimu sana katika sekta ya kilimo.

Idara ya hali ya hewa nchini sasa imewashauri wakulima kupanda mimea inayokuwa kwa haraka na ile isiotegemea maji kwa kuwa mvua hiyo huenda isinyeshe kwa muda mrefu iwapo itakuja.

"Kutokana na hali inayoshuhuidwa na hali ya hewa inayotabiriwa, kunatarajiwa kuwa na ukavu katika maeneo mengi nchini na kuchangia hali kuzidi kuwa mbaya katika kuwepo chakula cha kutosha  na maji,"  Stella Aura, mkurugenzi wa idaraya utabiri wa hali ya hewa kenya amesema.

Awali idara ya hali ya hewa Kenya iliarifu kwamba mvua nchini Kenya imekwama Tanzania, kutokana na kwamba mifumo ya upepo iliopo kusini haijashikamana kuweza kusukuma mawingu hivyobasi mvua itachelewa.

Patrick Njoroge, Gavana wa benki kuu nchini amesema huenda benki hiyo ikashusha utabiri wa ukuwaji wa uchumi wake kwa mwaka huu hadi 5.3% kutoka asilimia 6.3 iwapo hali ya ukame itakithiri. 

Benki kuu nchini Kenya imesema...\nMuhtasari katika lugha sawa na hati:
Huenda Tanzania na Kenya zikaathirika na uhaba wa chakula na maji kutokana na kukosekana msimu wa mvua.